|  |  |  |
| --- | --- | --- |
| BOSNA I HERCEGOVINA | BOSNIA AND HERZEGOVINA | БOСНА И ХЕРЦЕГОВИНА |
| FEDERACIJA BOSNE I HERCEGOVINE | FEDERATION OF BOSNIA AND HERZEGOVINA | ФЕДЕРАЦИЈА БОСНЕ И ХЕРЦЕГОВИНЕ |
| **FEDERALNO MINISTARSTVO OBRAZOVANJA I NAUKE** | **FBiH MINISTRY OF** | **ФЕДЕРАЛНО МИНИСТАРСТВО** |
| **FEDERALNO MINISTARSTVO OBRAZOVANJA I ZNANOSTI** | **EDUCATION AND SCIENCE** | **ОБРАЗОВАЊА И НАУКЕ** |

Na osnovu člana 4. Uredbe o kriterijima za utvrđivanje korisnika i načinu raspodjele dijela prihoda ostvarenih po osnovu naknada za priređivanje igara na sreću („Službene novine Federacije BiH“, br. 89/15, 11/17 i 87/22), Federalno ministarstvo obrazovanja i nauke, objavljuje

**Upute**

**za podnošenje prijava na Javni konkurs**

**za finansiranje projekata i programa iz sredstava dijela prihoda ostvarenih u Budžetu Federacije Bosne i Hercegovine po osnovu naknada za priređivanje igara na sreću**

Iz dijela prihoda ostvarenih u Budžetu Federacije Bosne i Hercegovine po osnovu naknada za priređivanje igara na sreću, Federalno ministarstvo obrazovanja i nauke raspisuje Javni konkurs za prikupljanje zahtjeva za dodjeljivanje sredstava u svrhu finansiranja/sufinansiranja projekata i programa koji se odnose na:

1. zaštitu prava djeteta koja su žrtve zlostavljanja, pedofilije, prosjačenja,
2. učestvovanje u liječenju, prevenciji i borbi protiv ovisnosti o drogi, alkoholu, igrama na sreću i kocki.

Pravo sudjelovanja na ovom Javnom konkursu mogu ostvariti udruženja građana i humanitarne organizacije sa sjedištem na teritoriji Federacije Bosne i Hercegovine, koje su osnovane u skladu sa važećim propisima o udruženjima i fondacijama.

1. **Opći kriteriji**

Sredstva se usmjeravaju za finansiranje projekata i programa koje predlažu udruženja građana i humanitarne organizacije, i to na osnovu sljedećih općih kriterija:

1) broj kalendarskih godina poslovanja korisnika sredstava (boduje se od 1 do 4 boda, prema rasponu kako je navedeno u kriterijima za ocjenjivanje projekata i pratećem obrascu),

2) broj realizovanih programa i projekata koji su finansirani od strane drugih organa uprave (boduje se od 0 do 4 boda prema broju/rasponu kako je navedeno u kriterijima za ocjenjivanje projekata i pratećem obrascu),

3) preporuke stručnjaka ili nadležne institucije koji su imali učešća u izradi predmetnog projekta, eliminatoran je kriterij. Ukoliko preporuke/a nema, projekat ne zadovoljava opći kriterij;

4) učešće vlastitim sredstvima u finansiranju predmetnog projekta (boduje se od 0 do 3 boda, prema postotku učešća kako je navedeno u kriterijima za ocjenjivanje projekata i pratećem obrascu);

5) broj pozitivnih izvještaja iz ranijeg perioda za dodijeljena sredstva u skladu sa ovom uredbom (boduje se od 0 do 3 boda prema broju pozitivnih izvještaja kako je navedeno u kriterijima za ocjenjivanje projekata i pratećem obrascu).

**II. Posebni kriteriji**

Federalno ministarstvo obrazovanja i nauke je, u skladu sa članom 3. Uredbe o kriterijima za utvrđivanje korisnika i načinu raspodjele dijela prihoda ostvarenih po osnovu naknada za priređivanje igara na sreću („Službene novine Federacije BiH“, br. 89/15, 11/17 i 87/22), utvrdilo posebne kriterije, koji će, zajedno sa općim kriterijima, biti osnova za ocjenu i izradu prijedloga raspodjele kandidovanih projekata i programa iz oblasti „zaštita prava djeteta koja su žrtve zlostavljanja, pedofilije, prosjačenja“ i „učestvovanje u liječenju, prevenciji i borbi protiv ovisnosti o drogi, alkoholu, igrama na sreću i kocki“:

Posebni kriteriji za:

1. **zaštita prava djeteta koja su žrtve zlostavljanja, pedofilije, prosjačenja:**

* Predloženi projekti imaju specifičan, odgovoran pristup i metodologiju rada s djecom koja su žrtve zlostavljanja, pedofilije, prosjačenja (ispunjenost ovog kriterija utvrđivat će se na osnovu opisa projekta, koji se popunjava u obrascu Zahtjeva. Ukoliko kriterij nije zadovoljen, boduje se sa 0, a ako je kriterij zadovoljen boduje se sa 3 do 5 bodova, prema rasponu kako je navedeno u kriterijima za ocjenjivanje projekata i pratećem obrascu);
  + - Posjedovanje ili angažovanje stručnih kadrovskih kapaciteta (pod stručnim osobljem misli se na socijalne radnike, ljekare, psihologe, socijalne pedagoge i drugo stručno osoblje koje radi na ovom projektu) (DA/NE - eliminatoran kriterij, utvrđivat će se iz obrasca Zahtjeva. Ako je kriterij ispunjen, boduje se od 1 do 3 boda prema rasponu kako je navedeno u kriterijima za ocjenjivanje projekata i pratećem obrascu);
    - Projekat je inovativan i ima potencijal da će popuniti prazninu u postojećim praksama pružanja usluga u oblasti za koju je projekat ili program pripremljen (utvrđivat će se na osnovu opisa projekta, koji se popunjava u obrascu Zahtjeva i boduje se od 1 do 2 boda, prema rasponu kako je navedeno u kriterijima za ocjenjivanje projekata i pratećem obrascu);
    - Prijedlog projekta prepoznaje i odražava relevantno iskustvo, analize i istraživanje oblasti u kojoj je projekat ili program pripremljen (utvrđivat će se na osnovu opisa projekta, koji se popunjava u obrascu Zahtjeva i boduje se od 1 do 2 boda prema rasponu kako je navedeno u kriterijima za ocjenjivanje projekata i pratećem obrascu);
    - Precizno definisane ciljne grupe i broj korisnika (DA/NE - eliminatoran kriterij, ukoliko u obrascu Zahtjeva nisu precizno definisane ciljne grupe i broj korisnika, projekat se eliminiše i ne ocjenjuje dalje);
    - Registrovani za obavljanje djelatnosti iz oblasti čije se finansiranje predlaže (u rješenju o registraciji ili statutu imaju jasnu misiju i ciljeve za obavljanje djelatnosti iz oblasti čije se finansiranje predlaže) (DA/NE - ukoliko DA, boduje se sa 5 bodova, a ukoliko NE, boduje se sa 0 bodova na osnovu člana 3 stav 2 Uredbe o kriterijima za utvrđivanje korisnika i načinu raspodjele dijela prihoda ostvarenih po osnovu naknada za priređivanje igara na sreću („Službene novine Federacije BiH“, br. 89/15, 11/17 i 87/22) koji glasi: „Posebnim kriterijima iz stava (1) ovog člana, nadležna ministarstva će propisati da će prilikom bodovanja i izrade rang liste korisnika iz čl. 9 ove uredbe, **prednost** imati projekti i programi predloženi od strane korisnika sredstava koji su registrirani za obavljanje djelatnosti iz oblasti čije se finansiranje predlaže raspisanim javnim konkursom“);
    - Projektni prijedlog određuje dostižne mjerljive ciljeve u realnom vremenskom okviru (DA/NE – eliminatoran kriterij, utvrđivat će se iz obrasca Zahtjeva. Ukoliko kriterij nije zadovoljen, projekat se eliminiše i ne ocjenjuje dalje);
    - Rezultati, ishodi i uticaji projekta su jasno definisani (DA/NE – eliminatoran kriterij, utvrđivat će se iz obrasca Zahtjeva. Ukoliko kriterij nije zadovoljen, projekat se eliminiše i ne ocjenjuje dalje);
    - Monitoring i evaluacija projekta su jasno opisani (DA/NE – eliminatoran kriterij, utvrđivat će se iz obrasca Zahtjeva. Ukoliko kriterij nije zadovoljen, projekat se eliminiše i ne ocjenjuje dalje).

1. **učestvovanje u liječenju, prevenciji i borbi protiv ovisnosti o drogi, alkoholu, igrama na sreću i kocki**
   * + Projektni prijedlozi su fokusirani na prevenciju upotrebe supstanci i prevenciju ovisničkih ponašanja zasnovanih na dokazima. Ovo se procjenjuje na osnovu toga koliko su projektne aktivnosti u skladu s vrstama intervencija i politika za koje je utvrđeno da su učinkovite u sprječavanju upotrebe supstanci na osnovu dostupnih naučnih dokaza, kao što je navedeno u Međunarodnim standardima za prevenciju upotrebe droga[[1]](#footnote-1), i Evropskim standardima za kvalitetnu prevenciju upotrebe droga[[2]](#footnote-2) (ispunjenost ovog kriterija se utvrđuje iz obrasca Zahtjeva, a boduje sa 0 - 5 bodova, i to: ukoliko je kriterij zadovoljen, boduje se sa 5 bodova, ukoliko kriterij nije zadovoljen, boduje se sa 0 bodova);
     + Posjedovanje ili angažovanje stručnih kadrovskih kapaciteta (pod stručnim osobljem misli se na socijalne radnike, ljekare, psihologe, socijalne pedagoge i drugo stručno osoblje koje radi na ovom projektu) (DA/NE - eliminatoran kriterij, utvrđivat će se iz obrasca Zahtjeva. Ako je kriterij ispunjen, boduje se od 1 do 3 boda prema rasponu kako je navedeno u kriterijima za ocjenjivanje projekata i pratećem obrascu);
     + Projekat je inovativan i ima potencijal da će popuniti prazninu u postojećim praksama pružanja usluga u oblasti za koju je projekat ili program pripremljen (utvrđivat će se na osnovu opisa projekta, koji se popunjava u obrascu Zahtjeva, a boduje se od 1 do 2 boda prema rasponu kako je navedeno u kriterijima za ocjenjivanje projekata i pratećem obrascu);
     + Prijedlog projekta prepoznaje i odražava relevantno iskustvo, analize i istraživanje oblasti u kojoj je projekat ili program pripremljen (utvrđivat će se na osnovu opisa projekta, koji se popunjava u obrascu Zahtjeva, a boduje se od 1 do 2 boda prema rasponu kako je navedeno u kriterijima za ocjenjivanje projekata i pratećem obrascu);
     + Precizno definisane ciljne grupe i broj korisnika (DA/NE - eliminatoran kriterij, ukoliko u obrascu Zahtjeva nisu precizno definisane ciljne grupe i broj korisnika, projekat se eliminiše i ne ocjenjuje dalje);
     + Registrovani za obavljanje djelatnosti iz oblasti čije se finansiranje predlaže (u rješenju o registraciji ili statutu imaju jasnu misiju i ciljeve za obavljanje djelatnosti iz oblasti čije se finansiranje predlaže) (DA/NE - ukoliko DA, boduje se sa 5 bodova, a ukoliko NE, boduje se sa 0 bodova na osnovu člana 3 stav 2 Uredbe o kriterijima za utvrđivanje korisnika i načinu raspodjele dijela prihoda ostvarenih po osnovu naknada za priređivanje igara na sreću („Službene novine Federacije BiH“, br. 89/15, 11/17 i 87/22) koji glasi: „Posebnim kriterijima iz stava (1) ovog člana, nadležna ministarstva će propisati da će prilikom bodovanja i izrade rang liste korisnika iz čl. 9 ove uredbe, **prednost** imati projekti i programi predloženi od strane korisnika sredstava koji su registrirani za obavljanje djelatnosti iz oblasti čije se finansiranje predlaže raspisanim javnim konkursom“);
     + Projektni prijedlog određuje dostižne mjerljive ciljeve u realnom vremenskom okviru (DA/NE – eliminatoran kriterij, utvrđivat će se iz obrasca Zahtjeva. Ukoliko kriterij nije zadovoljen, projekat se eliminiše i ne ocjenjuje dalje);
     + Rezultati, ishodi i uticaji projekta su jasno definisani (DA/NE – eliminatoran kriterij, utvrđivat će se iz obrasca Zahtjeva. Ukoliko kriterij nije zadovoljen, projekat se eliminiše i ne ocjenjuje dalje);
     + Monitoring i evaluacija projekta su jasno opisani (DA/NE – eliminatoran kriterij, utvrđivat će se iz obrasca Zahtjeva. Ukoliko kriterij nije zadovoljen, projekat se eliminiše i ne ocjenjuje dalje).

Projekti koji budu predloženi od strane Federalnog ministarstva obrazovanja i nauke podržat će se u skladu sa finansijskim mogućnostima, odnosno u maksimalnom iznosu do 10.000,00 KM po korisniku za program „zaštita prava djeteta koja su žrtve zlostavljanja, pedofilije, prosjačenja“, a do 20.000,00 KM po korisniku za program „učestvovanje u liječenju, prevenciji i borbi protiv ovisnosti o drogi, alkoholu, igrama na sreću i kocki“.

Raspodjela raspoloživih sredstava iz dijela prihoda ostvarenih u Budžetu Federacije Bosne i Hercegovine po osnovu naknada za priređivanje igara na sreću po projektima „zaštita prava djeteta koja su žrtve zlostavljanja, pedofilije, prosjačenja“ i „učestvovanje u liječenju, prevenciji i borbi protiv ovisnosti o drogi, alkoholu, igrama na sreću i kocki“ vršit će se na osnovu broja prispjelih zahtjeva na Javni konkurs, odnosno broja zahtjeva koji ispunjavaju propisane kriterije za oba programa, te će se pripadajući iznos sredstava za programe odrediti proporcionalno u odnosu na broj dostavljenih zahtjeva na Javni konkurs.

**III. Potrebna dokumentacija za podnošenje Zahtjeva za dodjelu sredstava**

Udruženja građana i humanitarne organizacije, kao nosioci programa i projekata, podnose Federalnom ministarstvu obrazovanja i nauke Zahtjev za dodjelu sredstava. Obrazac Zahtjeva za dodjelu sredstava se preuzima sa web stranice Ministarstva [**www.fmon.gov.ba**](http://www.fmon.gov.ba/)**.**

**Obrazac Zahtjeva za dodjelu sredstava mora biti  jasno i u potpunosti popunjen, te ovjeren pečatom i potpisan od strane ovlaštene osobe.**

 Uz Zahtjev za dodjelu sredstava, podnosilac je dužan priložiti i:

* izvod iz registra nadležnog ministarstva pravde ne stariji od tri mjeseca (original ili ovjerena kopija originala);
* dokaze o realizovanim projektima (lista realizovanih projekata potpisana od strane ovlaštenog lica i ovjerena pečatom udruženja ili humanitarne organizacije);
* preporuka stručnjaka (pisana preporuka stručnjaka uz koju je priložena ovjerena kopija diplome, CV i potvrda o iskustvu u relevantnoj oblasti) ili nadležne institucije institucije (u koje ne spadaju udruženja građana i humanitarne organizacije);
* finansijski plan projekta kao dokaz o učešću vlastitih sredstava u finansiranju predmetnog projekta;
* izjava o broju pozitivnih izvještaja iz ranijeg perioda za dodijeljena sredstva u skladu sa Uredbom, uz kontakt podatke institucija koje su finansirale nabrojane projekte (pravni subjekti koji su tek osnovani nisu u obavezi dostaviti navedenu izjavu);
* ovjerena izjava pod punom materijalnom i krivičnom odgovornošću, kojom odgovorno lice korisnika sredstava potvrđuje da nije aplicirao sa istim zahtjevom/projektom kod drugih nadležnih ministarstava na osnovu Uredbe u tekućoj kalendarskoj godini (izjavu ovjeriti u općini/gradskoj upravi, ili kod notara ili izjavu napisati na memorandumu udruženja uz obavezni potpis ovlaštenog lica i pečat udruženja ili humanitarne organizacije);
* dokaz da odgovorno lice korisnika sredstava nije osuđivano za krivična djela, osim za krivična djela iz oblasti saobraćaja (uvjerenje MUP-a koje ne smije biti starije od šest mjeseci);
* posljednji godišnji obračun o finansijskom poslovanju koji je predat Finansijsko- informatičkoj agenciji (original ili ovjerena kopija originala). Ako je aplikant osnovan u ovoj godini nije dužan dostaviti navedeni obračun;
* uvjerenje o poreskoj registraciji - identifikacioni broj;
* ugovor s bankom ili potvrda od banke iz koje se vidi ko je vlasnik navedenog računa.

**IV. Procedure i pravila podnošenja Zahtjeva za dodjelu sredstava**

Svaki podnosilac zahtjeva može aplicirati sa jednim istim projektom iz pojedine oblasti, samo kod jednog od pet resornih ministarstava koja raspisuju javni konkurs za finansiranje projekata i programa iz sredstava dijela prihoda ostvarenih u Budžetu Federacije Bosne i Hercegovine po osnovu naknada za priređivanje igara na sreću. Istim projektom ne može se aplicirati na oba programa iz ovog javnog konkursa u Federalnom ministarstvu obrazovanja i nauke.

Zahtjev za dodjelu sredstava popunjava se na odgovarajućem obrascu, koji je moguće preuzeti sa web stranice Ministarstva[**www.fmon.gov.ba**](http://www.fmon.gov.ba)**.** Uz popunjeni zahtjev, podnosilac zahtjeva/projekta dužan je priložiti i svu neophodnu dokumentaciju navedenu u tekstu Javnog konkursa.

Zahtjevi korisnika sredstava koji za dodijeljena sredstva u prethodnom periodu  nisu  do 31.12.2024. godine, odnosno 15. januara 2025. godine ukoliko je implementacija projekta korisnika sredstava trajala do kraja kalendarske godine, dostavili Izvještaj o namjenskom utrošku sredstava, zahtjevi korisnika sredstava koji su sredstva utrošili nenamjenski ili u dostavljenom Izvještaju nisu pravdali cjelokupna dodijeljena sredstva, neće biti razmatrani. Također neće biti razmatrani oni aplikanti koji, u skladu s članom 12 Uredbe o kriterijima za utvrđivanje korisnika i načinu raspodjele dijela prihoda ostvarenih po osnovu naknada za priređivanje igara na sreću („Službene novine Federacije BiH“, br. 89/15, 11/17 i 87/22), nisu ispunili ove zahtjeve u drugim federalnim ministarstvima koja realizuju javne konkurse za finansiranje projekata i programa iz sredstava dijela prihoda ostvarenih u Budžetu FBiH po osnovu naknada za priređivanje igara na sreću, što provjerava ovo ministarstvo.

U Zahtjevu za dodjelu sredstava, u dijelu koji se odnosi na Finansijski plan projekta, posebno tački „Struktura sredstava finansiranja projekta/programa, plan troškova projekta – RASHODI“, mora biti detaljno i jasno popunjena sa svim planiranim troškovima projekta, i to analitički razvrstani i nedvosmisleno iskazani.

Udruženja građana i humanitarne organizacije kojima budu dodijeljena sredstva za finansiranje predloženih programa i projekata, dužna su do kraja kalendarske godine u kojoj su sredstva dodijeljena, dostaviti nadležnim ministarstvima Izvještaj o namjenskom utrošku dodijeljenih sredstava.

Izuzetno, ukoliko implementacija projekta korisnika sredstava traje do kraja kalendarske godine, Izvještaj se nadležnom ministarstvu može dostaviti najkasnije do 15. januara naredne godine.

Udruženja građana i humanitarne organizacije koji u navedenom roku, ne dostave izvještaj o utrošku sredstava ili se utvrdi da su dodijeljena sredstva utrošili suprotno namjeni ili nisu u potpunosti iskoristili dodijeljena sredstva ili se naknadno utvrdi da su sa istim zahtjevom/ projektom aplicirali kod drugih nadležnih ministarstva, dužni su u roku od osam dana, izvršiti povrat sredstava.

U slučaju pomenutog nepostupanja, odnosno ako se ne izvrši pravovremeni povrat sredstava, Ministarstvo će o navedenom obavijestiti Budžetsku inspekciju Federacije Bosne i Hercegovine.

Korisnici koji ne izvrše povrat dodijeljenih sredstava, ne mogu ostvariti pravo na dodjelu sredstava naredne tri godine.

Protiv udruženja građana i humanitarnih organizacija koji ne izvrše povrat dodijeljenih sredstava, nadležno ministarstvo je dužno, u skladu sa zakonom, kod nadležnih sudskih organa poduzeti odgovarajuće mjere.

**Način podnošenja prijave:**

Zahtjevi sa odgovarajućom dokumentacijom šalju se preporučeno poštom na adresu:

Federalno ministarstvo obrazovanja i nauke, dr. Ante Starčevića bb, 88000 Mostar, s obaveznom napomenom: Po javnom konkursu za finansiranje projekata i programa iz sredstava dijela prihoda ostvarenih u Budžetu FBiH po osnovu naknada za priređivanje igara na sreću u 2025. godini

* NE OTVARATI –
* Na poleđini koverte (ovjerene pečatom podnosioca prijave) obavezno navesti:
* naziv podnosioca prijave
* adresu i kontakt telefon

**Na koverti treba biti jasno naznačeno, na koji od dva programa se aplikant prijavljuje.**

**Krajnji rok za dostavljanje Zahtjeva za dodjelu sredstava je 03.03.2025. godine odnosno prihvatit će se prijave koje imaju poštanski pečat najkasnije s navedenim datumom.**

Zahtjevi za dodjelu sredstava koji nisu jasno i u potpunosti popunjeni, te potpisani od strane ovlaštene osobe i ovjereni pečatom udruženja ili humanitarne organizacije, zahtjevi za dodjelu sredstava uz koje nije dostavljena sva tražena dokumentacija, kao i zahtjevi koji nisu dostavljeni u propisanom roku, kao i zahtjevi koji nisu ispunili uslove iz člana 12 Uredbe o kriterijima za utvrđivanje korisnika i načinu raspodjele dijela prihoda ostvarenih po osnovu naknada za priređivanje igara na sreću („Službene novine Federacije BiH“, br. 89/15, 11/17 i 87/22) neće biti razmatrani.

**Sastavni dio ovih Uputa čine:**

1. ObrazacZahtjeva za dodjelu sredstava za finansiranje projekata i programa iz sredstava dijela prihoda ostvarenih u Budžetu Federacije Bosne i Hercegovine po osnovu naknada za priređivanje igara na sreću – za program Zaštita prava djeteta koja su žrtva zlostavljanja, pedofilije, prosjačenja;
2. ObrazacZahtjeva za dodjelu sredstava za finansiranje projekata i programa iz sredstava dijela prihoda ostvarenih u Budžetu Federacije Bosne i Hercegovine po osnovu naknada za priređivanje igara na sreću – za program Učestvovanje u liječenju, prevenciji i borbi protiv ovisnosti o drogi, alkoholu, igrama na sreću i kocki;
3. Utvrđeni kriteriji za raspodjelu sredstava za programe „Učestvovanje u liječenju, prevenciji i borbi protiv ovisnosti o drogi, alkoholu, igrama na sreću i kocki“ i „Zaštitu prava djeteta koja su žrtve zlostavljanja, pedofilije, prosjačenja“;
4. Primjerak obrasca Komisije za ocjenjivanje projekata za program „Zaštita prava djeteta koja su žrtva zlostavljanja, pedofilije, prosjačenja“;
5. Primjerak obrasca Komisije za ocjenjivanje projekata za program „Učestvovanje u liječenju, prevenciji i borbi protiv ovisnosti o drogi, alkoholu, igrama na sreću i kocki“;
6. Obrazac Izvještaja o realizaciji projekta i namjenskog utroška sredstava dobijenih od Federalnog ministarstva obrazovanja i nauke iz sredstava dijela prihoda ostvarenih po osnovu naknada za priređivanje igara na sreću;
7. Primjerak-urnek Ugovora o finansiranju/sufinansiranju projekta i programa iz oblasti „Zaštita prava djeteta koja su žrtva zlostavljanja, pedofilije, prosjačenja“ iz sredstava dijela prihoda ostvarenih u Budžetu Federacije Bosne i Hercegovine po osnovu naknade za priređivanje igara na sreću;
8. Primjerak-urnek Ugovora o finansiranju/sufinansiranju projekta i programa iz oblasti „Učestvovanje u liječenju, prevenciji i borbi protiv ovisnosti o drogi, alkoholu, igrama na sreću i kocki“ iz sredstava dijela prihoda ostvarenih u Budžetu Federacije Bosne i Hercegovine po osnovu naknade za priređivanje igara na sreću.

**M I N I S T R I C A**

**prof. dr. Jasna Duraković**

Mostar, 30.01.2025. godine

Broj: 03-34-286-1/25

Mostar, Ante Srarčevića bb, tel.: +387 36 355 700 (kabinet ministra), +387 36 355 753 (protokol), fax: +387 36 355 742

Moctap, Анте Старчевићa бб, teл.: +387 36 355 700 (kaбинeт mинистрa), +387 36 355 753 (прoтokол), фakc: +387 36 355 742 e-mail: [info@fmon.gov.ba](mailto:info@fmon.gov.ba); [kabinet@fmon.gov.ba](mailto:fmon@bih.net.ba), http://www.fmon.gov.ba

1. <https://www.unodc.org/unodc/en/prevention/prevention-standards.html> [↑](#footnote-ref-1)
2. <https://www.emcdda.europa.eu/publications/manuals/prevention-standards_en> [↑](#footnote-ref-2)